Bouyon Boul Ann Ewòp Avèk Lig Chanpyon an
Gwoup E,F,G,H yo ap ann aksyon jounen madi 28 septanm 2010 la nan okazyon 2èm tou lig chanpyon an
Bouyon boul nan okazyon 2èm jounen Lig Chanpyon ewopeyen an k ap dewoule madi 28 septanm 2010 la ( Gwoup E, F, G, H) ak mèkredi 29 septanm ( Gwoup A, B, C, D). Bayern de Munik kont FC Bale nan gwoup E la ; Tchelsi kont Marsèy nan gwoup Fla ; 2 bèl afich nan gwoup G a : Real Madrid avèk pakèt vedèt li yo ap jwe an deplasman lakay Osèr nan peyi Lafrans. Antrenè Real la , pòtugò José Mourinho pwomèt ke madrilèn yo pral ofri yon bon spetak e li bay piblik fransè a garanti l ap aliyen Karim Benzema. Lòt match enpòtan nan G sa a Ajax Armsterdam kont Milan AC ; e nan Gwoup H la , Partizan Bèlgrad kont Arsenal. Yon lòt kote , Klub alman Bayern de Munik pwolonje kontra antrenè Louis van Gaal pou yon lane an plis ---sa ki fè ke kontra sa a ap fini le 30 jen 2012. Antrenè olandè sa a ki gen 59 van ap dirije ekip la depi ane pase kote l te bay bon rezulta : li ede ekip la ranpòte Boundechliga a ak Koup Dalmay la . Li te ede ekip la rive nan final Lig Chanpyon ewopeyen an kote te l pèdi 2 0 devan Inter de Milan. Konnye a Bayern ap penyen lage nan Boudechliga a . Li okipe 9èm plas nan klasman an ak 8 pwen pou 6 match. Samdi ki sot pase laa ekip la te anrejistre yon defèt 1-2 devan Mainz. Malgre move depa sa a prezidan klub la, Karl-Heinz Rummenigge deklare Van Gaal ap fè yon bon travay nan tète kip la.